62021CJ0827_INF
Euroopa Kohtu (üheksas koda) 27. aprilli 2023. aasta otsus –Banca A vs. ANAFjaPreşedintele ANAF (ühinemisdirektiivi kohaldamine riigisiseses olukorras)
(kohtuasi C‑827/21) (
1
)
Eelotsusetaotlus – Direktiiv 2009/133/EÜ – Artikkel 7 – Ühinemine ühendamise teel – Puhtalt riigisisene tehing – Liidu õiguse esimus väljaspool liidu õiguse kohaldamisala – Puudumine – Liidu õiguse tõlgendamine väljaspool selle kohaldamisala – Euroopa Kohtu pädevus eelotsusemenetluses – Tingimus – Liidu õigus, mis on riigisisese õigusega otseselt ja tingimusteta kohaldatavaks muudetud
1.
Eelotsuse küsimused – Euroopa Kohtu pädevus – Piirid – Eri liikmesriikide äriühingute ühinemise, jaotumise, eraldumise ja osade või aktsiate vahetamise puhul rakendatav maksustamissüsteem – Direktiiv 2009/133 – Kohaldamisala – Puhtalt riigisisene kahe sellise ettevõtja ühinemistehing, kelle registrijärgne asukoht on selles samas liikmesriigis – Välistamine – Liikmesriigi kohtu kohustus tõlgendada riigisisest õigusnormi, mis reguleerib selliseid puhtalt riigisiseseid tehinguid, kooskõlas selle direktiiviga – Puudumine
(ELTL artikkel 26; nõukogu direktiiv 2009/133)
(vt punktid 35–40 ja resolutsioon punkt 1)
2.
Eelotsuse küsimused – Euroopa Kohtu pädevus – Piirid – Taotlus tõlgendada liidu õiguse sätteid, mis ilmselgelt ei ole põhikohtuasjas kohaldatavad – Direktiiv 2009/133 – Liidu õigusnormid, mille riigisisene õigus on muutnud vahetult ja tingimusteta kohaldatavaks olukordade suhtes, mis ei kuulu liidu õigusnormide kohaldamisalasse – Puudumine – Euroopa Kohtu pädevuse puudumine
(ELTL artikkel 26; nõukogu direktiiv 2009/133)
(vt punktid 43–56 ja resolutsioon punkt 2)
Resolutsioon
1.
Liidu õigus ei kohusta liikmesriigi kohut tõlgendama riigisisest õigusnormi, mis reguleerib puhtalt riigisisest kahe sellise ettevõtja ühinemise tehingut, kelle registrijärgne asukoht on selles samas liikmesriigis, kooskõlas nõukogu 19. oktoobri 2009. aasta direktiiviga 2009/133/EÜ eri liikmesriikide äriühingute ühinemise, jaotumise, eraldumise, varade üleandmise ja osade või aktsiate vahetamise ning Euroopa äriühingute (SE) või Euroopa ühistute (SCE) registrijärgse asukoha teise liikmesriiki üleviimise puhul rakendatava ühise maksustamissüsteemi kohta, juhul, kui see tehing ei kuulu selle direktiivi kohaldamisalasse.
2.
Euroopa Kohus ei ole pädev vastama eelotsuse küsimustele, mis puudutavad direktiivi 2009/133 tõlgendamist, kui esiteks ei kuulu põhikohtuasja vaidluse asjaolud selle direktiivi kohaldamisalasse, ja teiseks ei ole riigisisese õigusega muudetud seda direktiivi nende asjaolude suhtes otse ja tingimusteta kohaldatavaks.
(
1
)	ELT C 165, 19.4.2022.